cyanic-selkie/wikianc huggingface dataset:
ঢাকা মেট্রোরেল
থাম্ব|ঢাকা মেট্রো এমআরটি-৬ - এর কাজ চলছে কাজী নজরুল ইসলাম এভিনিউ, পরীবাগে (আগষ্ট ২০২০) ঢাকা মেট্রোরেল হলো বাংলাদেশের রাজধানী ঢাকার একটি দ্রুতগামী গণপরিবহন ব্যবস্থা। ২০১৩ সালে অতি জনবহুল ঢাকা মহানগরীর ক্রমবর্ধমান যানবাহন সমস্যা ও পথের দুঃসহ যানজট কমিয়ে আনার লক্ষ্যে কৌশলগত পরিবহন পরিকল্পনা প্রণয়ন করা হয় যার অধীনে প্রথমবারের মত ঢাকায় মেট্রো রেল স্থাপনের পরিকল্পনা করা হয়। মেট্রোরেলের নিয়ন্ত্রক সংস্থা ঢাকা ম্যাস ট্রানজিট কোম্পানি লিমিটেড। ২০১৬ সালে প্রণীত সংশোধিত কৌশলগত পরিবহন পরিকল্পনা অনুসারে ঢাকায় নির্মিতব্য মেট্রো রেলের লাইনের সংখ্যা ৩টি থেকে বাড়িয়ে ৫টি করা হয়। প্রথম পর্যায়ে নির্মাণের জন্য উত্তরা থেকে মতিঝিল পর্যন্ত ২১.২৬ কিলোমিটার দীর্ঘ এমআরটি লাইন ৬-কে নির্বাচন করা হয়। ২০১৬ সালের ২৬ জুন উদ্বোধনী অনুষ্ঠানের মাধ্যমে এমআরটি লাইন-৬ এর নির্মাণকাজ শুরু হয়।
জাইকা ও ডিএমটিসিএল ২০৩০ সাল নাগাদ ১২৮ কিলোমিটার দৈর্ঘ্যের মোট ৬টি মেট্রো লাইন নির্মাণের পরিকল্পনা করেছে। এই নেটওয়ার্কে ৫১টি উড়াল স্টেশন ও ৫৩টি ভূগর্ভস্থ স্টেশন থাকবে। ছয়টি লাইন মিলিতভাবে দিনে ৪৭ লাখ যাত্রী পরিবহন করতে পারবে।
২৮ ডিসেম্বর, ২০২২ সালে এমআরটি লাইন ৬-এর দিয়াবাড়ি থেকে আগারগাঁও অংশ বাংলাদেশের প্রধানমন্ত্রী শেখ হাসিনার উদ্বোধনের মাধ্যমে ঢাকায় মেট্রোরেল আংশিক চালু হয় এবং তিনি মেট্রোরেলের প্রথম আনুষ্ঠানিক যাত্রার অংশ ছিলেন,  যা ২৯ ডিসেম্বর, ২০২২ থেকে জনসাধারণের চলাচলের জন্য এটি খুলে দেওয়া হয়। শুরুতে শুধু উত্তরা উত্তর (দিয়াবাড়ি) এবং আগারগাঁও এই দুইটি স্টেশনে ট্রেন থামত, এরপর ২৫ জানুয়ারি, ২০২৩ পল্লবী স্টেশন খুলে দেওয়া হয়।  মার্চ মাসের শেষের দিকে উত্তরা থেকে আগারগাঁও পর্যন্ত সব স্টেশন চালু করার পরিকল্পনা রয়েছে।
প্রকল্প বর্ণনা
২০১২ সালের ১৮ ডিসেম্বর বাংলাদেশ সরকারের অন্যতম অগ্রাধিকার ঢাকা ম্যাস র‍্যাপিড ট্রানজিট ডেভেলপমেন্ট প্রজেক্ট তথা মেট্রো রেল প্রকল্প জাতীয় অর্থনৈতিক পরিষদের নির্বাহী কমিটিতে (একনেক) অনুমোদন লাভ করে।
এমআরটি লাইন ১ (বিমানবন্দর যাত্রাপথ)
২০১৯ সালের ১৫ অক্টোবর এমআরটি-১ নামক লাইনটির নির্মাণ প্রকল্প অনুমোদিত হয়। এমআরটি-১ প্রকল্পের আওতায় বিমানবন্দর থেকে কমলাপুর ও নতুনবাজার থেকে পূর্বাচল পর্যন্ত মোট ৩১.২৪ কিলোমিটার পথে মেট্রোরেল নির্মিত হবে। এ প্রকল্পের মোট খরচ ধরা হয়েছে ৫২ হাজার ৫৬১ কোটি টাকা। এর মধ্যে জাপান সরকার দেবে ৩৯ হাজার ৪৫০ কোটি টাকা, বাকি ১৩ হাজার ১১১ কোটি টাকা আসবে সরকারি তহবিল থেকে। এমআরটি-১ প্রকল্পে বিমানবন্দর থেকে কমলাপুর পর্যন্ত ১৬ দশমিক ২১ কিলোমিটার হবে পাতাল পথে এবং কুড়িল থেকে পূর্বাচল ডিপো পর্যন্ত ১১.৩৬ কিলোমিটার হবে উড়ালপথে। নতুন বাজার থেকে কুড়িল পর্যন্ত ৩.৬৫ কিলোমিটার আন্ডারগ্রাউন্ড ট্রানজিশন লাইনসহ ৩১.২৪ কিলোমিটার রেললাইন নির্মাণ করা হবে। এই মেট্রোরেলের ১২টি স্টেশন থাকবে মাটির নিচে এবং ৭টি থাকবে উড়াল সেতুর ওপর। এমআরটি লাইন-১ হবে দেশের প্রথম পাতাল মেট্রোরেল।
এমআরটি লাইন 1 (পূর্বাচল যাত্রাপথ)
নতুন বাজার থেকে পিতলগঞ্জ ডিপো পর্যন্ত ১১.৩৭ কিলোমিটার হবে উড়ালপথে যার কাজ ২০২৮ সাল নাগাদ শেষ হতে পারে। এর ফলে খুব দ্রুত সময়ে প্রায় ২০ মিনিটে নতুন বাজার থেকে পিতলগঞ্জ যাওয়া যাবে
এমআরটি লাইন 2
২০৩০ সালের মধ্যে গাবতলী থেকে চট্টগ্রাম রোড পর্যন্ত উড়াল ও পাতাল সমন্বয়ে প্রায় ২৪ কিলোমিটার দীর্ঘ জি২জি ভিত্তিতে পিপিপি পদ্ধতিতে এমআরটি লাইন-২ নির্মাণ করা হবে। এরই মধ্যে জাপান ও বাংলাদেশ সরকার সহযোগিতা স্মারক স্বাক্ষর করেছে।
এমআরটি লাইন 4
পিপিপি পদ্ধতিতে কমলাপুর-নারায়ণগঞ্জ রেলওয়ে ট্রাকের পাশ দিয়ে প্রায় ১৬ কিলোমিটার দীর্ঘ উড়াল মেট্রোরেল হিসেবে এমআরটি লাইন-৪ নির্মাণের উদ্যোগ প্রক্রিয়াধীন, যা শেষ করা হবে ২০৩০ সালের মধ্যে ।
এমআরটি লাইন 5 (উত্তর)
এমআরটি-৫ নির্মাণ প্রকল্পে হেমায়েতপুর থেকে ভাটারা পর্যন্ত ২০ কিলোমিটার লাইন নির্মাণ করা হবে। এই প্রকল্পের ৪১ হাজার ২৩৮ কোটি টাকার মধ্যে ২৯ হাজার ১১৭ কোটি টাকা দেবে জাপান আর বাকি ১২ হাজার ১২১ কোটি টাকা দেবে বাংলাদেশ সরকার। প্রকল্পের মোট ২০ কিলোমিটারের মধ্যে সাড়ে ১৩ কিলোমিটার হবে পাতাল পথে আর বাকি সাড়ে ৬ কিলোমিটার হবে উড়াল পথে। এ রুটে মোট ১৪টি স্টেশন হবে, যার মধ্যে ৯টি হবে পাতাল আর ৫টি হবে উড়ালপথে।
এমআরটি লাইন 5 (দক্ষিণ)
২০৩০ সালের মধ্যে গাবতলী থেকে দাশেরকান্দি পর্যন্ত ১৭.৪০ কিলোমিটার মেট্রোরেল নির্মাণ করা হবে। তার মধ্যে পাতাল ১২ দশমিক ৮০ কিলোমিটার এবং উড়াল ৪ দশমিক ৬০ কিলোমিটার।
প্রথম পর্যায়
থাম্ব|250px|এমআরটি লাইন ৬-এর মানচিত্র প্রথম পর্যায়ে নির্মাণের জন্য এমআরটি-৬ নামক ২০.১০ কিলোমিটার দীর্ঘ পথকে নির্ধারন করা হয়। এ প্রকল্পের মোট ব্যয় ধরা হয় ২১ হাজার ৯৮৫ কোটি ৫৯ লাখ টাকা। এর মধ্যে প্রকল্প সহায়তা হিসেবে জাইকা দেবে ১৬ হাজার ৫৯৪ কোটি ৪৮ লাখ টাকা। প্রকল্প পরিকল্পনা অনুযায়ী উত্তরা থেকে মতিঝিল পর্যন্ত মেট্রো রেল চালু হলে দু'দিক থেকে ঘণ্টায় ৬০ হাজার যাত্রী পরিবহন করা সম্ভব হবে। এমআরটি-৬ এর চূড়ান্ত রুট অ্যালাইনমেন্ট হলো- উত্তরা তৃতীয় ধাপ-পল্লবী-রোকেয়া সরণির পশ্চিম পাশ দিয়ে (চন্দ্রিমা উদ্যান-সংসদ ভবন) খামারবাড়ী হয়ে ফার্মগেট-সোনারগাঁও হোটেল-শাহবাগ-টিএসসি-দোয়েল চত্বর-তোপখানা রোড থেকে বাংলাদেশ ব্যাংক পর্যন্ত। এ রুটের ১৬টি স্টেশন হচ্ছে- উত্তরা উত্তর, উত্তরা সেন্টার, উত্তরা দক্ষিণ, পল্লবী, মিরপুর ১১, মিরপুর ১০, কাজীপাড়া, শেওড়াপাড়া, আগারগাঁও, বিজয় সরণি, ফার্মগেট, কারওয়ান বাজার, শাহবাগ, ঢাকা বিশ্ববিদ্যালয়, সচিবালয়, মতিঝিল ও কমলাপুর। ট্রেন চালানোর জন্য ঘণ্টায় দরকার হবে ১৩.৪৭ মেগাওয়াট বিদ্যুৎ যা নেওয়া হবে জাতীয় গ্রিড থেকে। এর জন্য উত্তরা, পল্লবী, তালতলা, সোনারগাঁ ও বাংলা একাডেমি এলাকায় পাঁচটি বিদ্যুৎ উপকেন্দ্র থাকবে।
২০১৬ সালের ২৬ জুন এমআরটি-৬ প্রকল্পের নির্মাণকাজের আনুষ্ঠানিক উদ্বোধন করেন প্রধানমন্ত্রী শেখ হাসিনা। এর মাধ্যমে শুরু হয় ঢাকা মেট্রোর নির্মাণকাজের সূচনা। এমআরটি-৬ এর স্টেশন ও উড়ালপথ নির্মাণের আনুষ্ঠানিক সূচনা হয় ২০১৭ সালের ২ আগস্ট। এদিন উত্তরা থেকে আগারগাঁও পর্যন্ত ১২ কিলোমিটারের উড়ালপথ ও স্টেশন নির্মাণ শুরু হয়। ২৫ ফেব্রুয়ারি ২০১৯, আগারগাঁও থেকে মতিঝিল অংশের স্টেশন ও উড়ালপথ নির্মাণ শুরু হয়। ২০২১ সালের ১৬ ডিসেম্বর এই প্রকল্পের উদ্বোধনের তারিখ নির্ধারিত হয়েছে, যা পূরণ করা সম্ভব হয়নি।
অবশেষে, এমআরটি-৬ লাইনের প্রথম পর্যায়ের দিয়াবাড়ি থেকে আগারগাঁও অংশ ২৮ ডিসেম্বর, ২০২২ জনসাধারণের চলাচলের জন্য মাননীয় প্রধানমন্ত্রী শেখ হাসিনা উদ্বোধন করেন এবং তিনিই আনুষ্ঠানিকভাবে প্রথম যাত্রাটি করেন।  এটিই বাংলাদেশের সর্বপ্রথম মেট্রোরেল, যা ২৯ ডিসেম্বর, ২০২২ জনসাধারণের জন্যে খুলে দেওয়া হয়।
দ্বিতীয় পর্যায়
এমআরটি-৬ লাইনের দ্বিতীয় পর্যায়ের আগারগাঁও থেকে মতিঝিল পর্যন্ত মেট্রোরেল ২০২৩ সালের ৭ই জুলাই পরীক্ষামূলকভাবে যাত্রা শুরু হয়েছে। আগারগাঁও-মতিঝিল অংশে অক্টোবরের শেষ সপ্তাহে যাত্রী পরিবহন শুরু হবে এবং ২০২৫ সাল নাগাদ কমলাপুর পর্যন্ত চালু হতে পারে।
যাত্রাপথের মানচিত্র
মার্চ ২০২০ অনুযায়ী, মেট্রোরেলের যাত্রাপথগুলোর সর্বশেষ মানচিত্র:
কোস্টা প্রসুলাস
কোস্টা প্রসুলাস হলেন একজন অস্ট্রেলীয় অভিনেতা এবং মার্শাল আর্টিস্ট যিনি মুয়ে থাই, হ্যাপকিডো, তায়কোয়ান্দো, প্যাঙ্ক্রেশন এবং ব্রাজিলিয়ান জিউ- জিৎসু প্রশিক্ষণ নিয়েছেন, ১৯৯২ সালে অস্ট্রেলিয়ান ওপেন মার্শাল আর্টস চ্যাম্পিয়নশিপ জিতেছেন, ইন্টারকন্টিনেন্টাল কিকবক্সিং চ্যাম্পিয়ন এবং ২০০৯ ওয়ার্ল্ড গেমসে রৌপ্য পদক জিতেছেন। তার অভিনয়ের কৃতিত্বের মধ্যে রয়েছে কপস অ্যানিমে পুরস্কার।
প্রবাসী ভারতীয় সম্মান
প্রবাসী ভারতীয় সম্মান (বিদেশী ভারতীয় সম্মান/পুরষ্কার) হল ভারতের অনাবাসী ভারতীয় এবং বিদেশী নাগরিকদের জন্য সর্বোচ্চ ভারতীয় পুরস্কার বা অনাবাসী ভারতীয় বা ভারতীয় বংশোদ্ভূত ব্যক্তিদের দ্বারা প্রতিষ্ঠিত ও পরিচালিত একটি সংস্থা বা প্রতিষ্ঠান, যা মন্ত্রণালয় দ্বারা গঠিত। পুরস্কারটি ভারতের রাষ্ট্রপতি প্রদান করেন ।
পুরস্কারের মানদণ্ড
প্রবাসী ভারতীয় সম্মান (পিবিএস) নিম্নলিখিত যেকোনো ক্ষেত্রে অসামান্য অবদানের জন্য ভূষিত হয়:
আমেরিকাই ম্যাগিয়ার সো
আমেরিকাই ম্যাগিয়ার এসজি হ'ল মার্কিন যুক্তরাষ্ট্রের হাঙ্গেরীয় ভাষার  একটি স্বতন্ত্র সাপ্তাহিক সংবাদপত্র, যা নিউইয়র্ক সিটিতে প্রকাশিত হয়। ওয়াশিংটন, ডিসি-ভিত্তিক আমেরিকান হাঙ্গেরিয়ান ফেডারেশন দ্বারা পত্রিকাটি প্রকাশিত, যা ১৯০৬ সালে প্রতিষ্ঠিত একটি অলাভজনক সংগঠন।
এবং কিরীটী
এবং কিরীটী একটি বাংলা রহস্যকাহিনী মূলক চলচ্চিত্র, যার পরিচালক হলেন অনির্বান পারিয়া এবং প্রযোজক বাবুলাল সাহু। ২০১৭ সালে প্রকাশিত এই ছবিটি নীহাররঞ্জন গুপ্তে র কিরীটী রায়ে র গোয়েন্দা কাহিনী রতিবিলাপ অনুসারে নির্মিত। এই ছবিতে কিরীটী রায়ের চরিত্রে অভিনয় করেন প্রিয়াংশু চ্যাটার্জী।
কাহিনী
কলকাতায় অনুষ্ঠিত একটি পার্টিতে রাত্রে খুন হয়ে যান একজন। ঘটনাচক্রে সেখানে উপস্থিত ছিল বিখ্যাত গোয়েন্দা কিরীটী রায়। সে তদন্ত শুরু করে বুঝতে পারে উপস্থিত প্রায় প্রত্যেকেই সত্য গোপন করে যাচ্ছে। সিনেমার শেষে আসল অপরাধীকে চিহ্নিত করে কিরীটী।
কাসিস্কি পরীক্ষা
ক্রিপ্ট্যানালাইসিসে কাসিস্কি পরীক্ষা হল বহু-বর্ণমালা ভিত্তিক প্রতিস্থাপন সাইফার (যেমন ভিগেনের সাইফার) আক্রমণের পদ্ধতি। এই পদ্ধতি ১৮৬৩ সালে ফ্রেডরিখ কাসিস্কি প্রকাশ করেন। কিন্ত এটা আগেই চার্লস ব্যাবেজ ১৮৪৬ সালে আবিষ্কার করেছিলেন বলে ধারণা করা হয়।
কীভাবে কাজ করে
কাসিস্কি পরীক্ষা ক্রিপ্ট্যানালিস্টকে বহু-বর্ণমালা ভিত্তিক প্রতিস্থাপন সাইফারের শব্দচাবির দৈর্ঘ্য কমিয়ে আনতে সাহায্য করে। এক বার শব্দচাবির দৈর্ঘ্য পেয়ে গেলে ক্রিপ্ট্যানালিস্ট সাইফার টেক্সটকে 'ক' কলামে সাজান যেখানে 'ক' হল শব্দচাবির দৈর্ঘ্য। এখন প্রতি কলামকে বহু-বর্ণমালা ভিত্তিক প্রতিস্থাপন সাইফার বিবেচনা করা যায়, এবং প্রতি কলামে পৌনঃপূন্যঃ বিশ্লেষন চালানো যায়।
প্রথমে সাইফার টেক্সটে বার বার ঘটিত বর্ণ-সমষ্টি খুজে বের করতে হয়। বর্ণ-সমষ্টির দৈর্ঘ্য ৩ বা তার বেশি হতে হবে। বার বার ঘটিত বর্ণ-সমষ্টির দূরত্ব শব্দচাবির দৈর্ঘ্যের গুনিতক। সাধারনত দূরত্ব গুলোর গরিষ্ঠ সাধারণ গুণনিয়ককে শব্দচাবির দৈর্ঘ্য হিসেবে ধরা হয়।
সুরিন্দর সিং (ক্রিকেটার)
সুরিন্দর সিং ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
প্রসেনজিৎ দত্ত
প্রসেনজিৎ দত্ত (Prasenjit Dutta, জন্ম:১৯৮১) একজন ভারতীয় বাঙালি দাবা খেলোয়াড় এবং প্রশিক্ষক (কোচ)। তিনি ত্রিপুরার বাসিন্দা। তিনি স্বনামধন্য "ম্যাট্রিক্স চেস একাডেমী"-এর প্রতিষ্ঠাতা। তিনি বহু সফল দাবাড়ুর প্রশিক্ষক হিসেবে খ্যাতি অর্জন করেছেন। তাঁর বহু ছাত্রছাত্রী জাতীয় ও আন্তর্জাতিক ক্ষেত্রে সফল হয়েছেন।
দক্ষিণ কোরিয়ার প্রদেশ
থাম্ব|দক্ষিণ কোরিয়ার প্রদেশ প্রদেশ হল দক্ষিণ কোরিয়ার প্রথম-পর্যায়ের প্রশাসনিক বিভাগ। দক্ষিণ কোরিয়ায় ৯টি প্রদেশ রয়েছে: উত্তর চুংচেয়ং, দক্ষিণ চুংচেয়ং, গাংওয়ান, গিয়েওনগি, উত্তর গিয়েওংসাং, দক্ষিণ গিয়েওংসাং, জেজু দ্বীপ, উত্তর জেওলা এবং দক্ষিণ জেওলা।
ইতিহাস
দক্ষিণ কোরিয়ার স্থানীয় প্রশাসনিক অঞ্চলসমূহের ইতিহাস সময়ের সাথে সাথে পরিবর্তিত হয়েছে। তবে তিন স্তরের মূল প্রশাসনিক কাঠামো গোজোং সাম্রাজ্যের সময় দক্ষিণ কোরিয়ায় প্রতিষ্ঠিত হয়।
প্রকারভেদ
দুই ধরনের প্রদেশ দক্ষিণ কোরিয়ায় রয়েছে: প্রদেশ, বিশেষ স্বায়ত্বশাসিত প্রদেশ। প্রদেশ হল দেশটির সর্বোচ্চ প্রশাসনিক অঞ্চল। দক্ষিণ কোরিয়ায় বিশেষ স্বায়ত্বশাসিত প্রদেশ হল যে প্রদেশের প্রাদেশিক সরকার অর্থনৈতিক ও রাজনৈতিকভাবে অন্যান্য সাধারণ প্রদেশের চেয়ে অধিক স্বাধীনতা ভোগ করে। জেজু দ্বীপ দক্ষিণ কোরিয়ার একমাত্র বিশেষ স্বায়ত্বশাসিত প্রদেশ।
ব্রাজিলে হিন্দুধর্ম
হিন্দুরা ব্রাজিলে সংখ্যালঘু সম্প্রদায়। দেশটির মোট জনসংখ্যার ০.০১% লোক হিন্দু। দেশটিতে হিন্দু ধর্মের সাথে সংশ্লিষ্ট উল্লেখযোগ্য প্রতিষ্ঠানগুলো হল: আনন্দমার্গ, ব্রহ্ম কুমারী, ওশো ইন্সটিটিউট ব্রাজিল ( ওশো (চন্দ্র মোহন জৈন বা রজনীশ) একটি জৈন পরিবারে জন্মগ্রহণ করেছিলেন কিন্তু 1969 সালের পর নিজেকে প্রতিটিসংগঠিত ধর্ম থেকে দূরে সরিয়ে নেন), ইসকন, ইয়োগা ইন বাউন্ড, ব্রাজিল গৌড়ীয় মঠ ও শ্রী চৈতন্য সারস্বত মঠ ই অর্গানাইজেসাও বৃন্দা ডি পরমদ্বীত।
গৌতম বুদ্ধ বন্যপ্রাণী অভয়ারণ্য
গৌতম বুদ্ধ বন্যপ্রাণী অভয়ারণ্য হল ভারতের বিহার রাজ্যের গয়া জেলা ও ঝাড়খণ্ড রাজ্যের হাজারিবাগ জেলায় অবস্থিত একটি বন্যপ্রাণী অভয়ারণ্য। এটি গয়া শহর থেকে ৬৫ কিলোমিটার দক্ষিণ-পশ্চিমে অবস্থিত।
১৯৭৬ সালের আগে এটি ছিল বেসরকারি শিকার বনভূমি। ১৯৭৬ সালে এটি বন্যপ্রাণী অভয়ারণ্যের মর্যাদা পায়। এই অভয়ারণ্যের আয়তন ২৫৯ বর্গকিলোমিটার।
ওলহুভেলিফুশি
ওলহুভেলিফুশি (އޮޅުވެލިފުށި}) লাহাভিয়ানী অ্যাটোলের একটি জনবহুল দ্বীপ।
ব্রাজিলে হিন্দুধর্ম
হিন্দুদের প্রতি নিপীড়ন
২০১৮ সালে দেশটির কুরিতিবা শহরে অবস্থিত ইসকন মন্দিরে অজ্ঞাত দুষ্কৃতিকারীরা হামলা চালায়। তারা কৃষ্ণ ও তার মা যশোদার ছবির মর্যাদাহানি করে।
ওলহুভেলিফুশি
ভূগোল
দ্বীপটি দেশের রাজধানী, মালে থেকে দূরত্বে অবস্থিত।
গৌতম বুদ্ধ বন্যপ্রাণী অভয়ারণ্য
এই অভয়ারণ্যে বাঘ, চিতাবাঘ, নেকড়ে, শ্লথ ভাল্লুক, চিতল, চিঙ্কারা ও বিভিন্ন ধরনের পাখি দেখা যায়।
এই অভয়ারণ্যে একটি রেস্ট হাউস আছে। গয়া স্টেশন ও বিমানবন্দর এই বিমানবন্দরে আসার মাধ্যম।
তিরুবাঙ্কুলাম
তিরুবাঙ্কুলাম (Thiruvankulam) ভারতের কেরালা রাজ্যের এর্নাকুলাম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে থিরবানকুলম শহরের জনসংখ্যা হল ২১,৭১৩ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে থিরবানকুলম এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
নীলাচলে কিরীটী
নীলাচলে কিরীটী হল একটি বাংলা রহস্যকাহিনী মূলক চলচ্চিত্র। এটি ২০১৮ সালে অনিন্দ্য বিকাশ দত্তের পরিচালনায় ও রূপা দত্তের প্রযোজনায় প্রকাশিত হয়। সাহিত্যিক নীহার রঞ্জন গুপ্তের গোয়েন্দা কিরীটী রায়ের কাহিনী বসন্ত রজনী অবলম্বনে ক্যামেলিয়া প্রোডাকশনস প্রাইভেট লিমিটিড নির্মিত এই ছবিতে কিরীটী রায়ের ভূমিকায় অভিনয় করেছেন ইন্দ্রনীল সেনগুপ্ত।
কাহিনী
মধুচন্দ্রিমাতে স্ত্রী কৃষ্ণার সাথে পুরীতে এসে রহস্যে জড়িয়ে পড়ে কিরীটী রায়। পুলিশ এখানে একটি হোটেলের বেয়ারার মৃতদেহ আবিষ্কার করে। সেই হোটেলে তদন্তে গিয়ে কিরীটী জানতে পারে হোটেলের নিয়মিত অতিথি কালী সরকার নিখোঁজ। কালী আবার কিরীটীর ছোটবেলার বন্ধু। সুতরাং এই রহস্য সমাধানের ভার নেয় সে। হোটেল মালিক হরিত সান্যাল ও তার স্ত্রী রুনার রহস্যময় আচরণ কিরীটীকে সন্ধিগ্ধ করে তোলে। সে বুঝতে পারে বেয়ারার খুন ও কালী সরকার হত্যা একই সূত্রে বাঁধা।
বব কাট
ডান|থাম্ব| পিছন থেকে চিবুক দৈর্ঘ্যের বব কাট দেয়া একজন মহিলা৷ বব কাট, যা বব নামেও পরিচিত, একটি ছোট থেকে মাঝারি দৈর্ঘ্যের চুল কাটা, যেখানে চুলগুলি সাধারণত প্রায় চোয়ালের স্তরে মাথার চারপাশে সোজা করে কাটা হয়, তবে কাঁধের দৈর্ঘ্যের চেয়ে বেশি নয়, প্রায়শই সামনের দিকে ঝালর বা ব্যাঙ্গ থাকে। মানসম্পন্ন বব কাট ঘাড়ের পিছনের অংশকে উন্মুক্ত করে এবং সমস্ত চুল কাঁধের উপরে থাকে।
মেন্‌সা ইন্টারন্যাশনাল
মেন্‌সা বিশ্বের সবচেয়ে বুদ্ধিমান মানুষদের নিয়ে গঠিত সর্ববৃহৎ সংস্থা। এর সদস্য সংখ্যা প্রায় ১০০০০০০। শুধু যুক্তরাষ্ট্রেই এর সদস্য আছেন ৪৩০০০ জন। এই সংস্থাটি প্রতিষ্ঠিত হয় ১৯৪৬ সালে। বিভিন্ন পেশা,বয়স এবং শিক্ষার মানুষ এর সদস্য। সদস্যদের এই বৈচিত্র এই সংস্থাকে বিচক্ষন এবং চটপটে লোকদের এক মিলনস্থলে পরিণত করেছে। শুধু বুদ্ধিবৃত্তিক আলোচনা ছাড়াও এই গ্রুপ টি নানা রকম মজাদার কাজ যেমন মন্টি পাইথন দেখা, ঈশ্বরের অস্তিত্ব নিয়ে মজাদার আলাপ করা থেকে শুরু করে নানা রকম ঘরোয়া খেলাধুলায়ও নিজেদের নিয়োজিত করে থাকে। সদস্য হবার একমাত্র যোগ্যতা হলো বুদ্ধিমত্তা।
সদস্য হবার যোগ্যতা
মেনসার সদস্য হতে হলে মেনসা পরিচালিত অথবা কোন স্বীকৃত আইকিউ পরীক্ষায় প্রায় ১৩২ আইকিউ এর অধিকারী হতে হবে। অন্যভাবে বলতে গেলে ৯৮ তম পার্সেন্টাইল মার্ক অর্জন করতে হবে।
থেতরাই ইউনিয়ন
থেতরাই ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৮৩।
ভৌগোলিক অবস্থান ও আয়তন
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬৭৮২ একর বা ২৭.৪৫ বর্গকিলোমিটার।
প্রশাসনিক এলাকা
থেতরাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী থেতরাই ইউনিয়নের মোট জনসংখ্যা ছিল ২৩৮৮৪ জন, যারা ৬৫৮৭ টি পরিবারে বসবাস করে, যার মধ্যে পুরুষ হল ১১৩৩৯ জন এবং নারী হল ১২৫৪৫ জন।
শিক্ষা ও সংস্কৃতি
থেতরাই ইউনিয়নের গড় সাক্ষরতা হার ৫১.২%। তার মধ্যে নারী শিক্ষার হার ৪৭.৫% এবং পুরুষ শিক্ষার হার ৫৫.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
থেতরাই ইউনিয়নের অর্থনীতি মূলত কৃষি নির্ভর।
বাষ্পীয় টার্বাইন
thumb|350px|শক্তিকেন্দ্র বা পাওয়ার প্ল্যান্টে ব্যবহৃত একটি আধুনিক বাষ্পীয় টার্বাইনের মোটর বাষ্পীয় টার্বাইন (ইংরাজি ভাষায়: Steam turbine) এক ধরনের যন্ত্র যা উচ্চ চাপবিশিষ্ট জলীয় বাষ্প থেকে তাপশক্তি শুষে নিয়ে সেটিকে ঘূর্ণন গতিশক্তিতে রূপান্তরিত করে। আধুনিককালে বাষ্পীয় টার্বাইন বলতে যে যন্ত্রটিকে বোঝায়, ইংরেজ বিজ্ঞানী স্যার চার্লস পার্সন্স ১৮৮৪ সালে সেটি উদ্ভাবন করেন।
ঘূর্ণন গতিশক্তি উৎপাদন করে বলে বাষ্পীয় টার্বাইন বৈদ্যুতিক জেনারেটর চালনার জন্য খুবই উপযোগী। সারা বিশ্বের প্রায় ৮০% বৈদ্যুতিক জেনারেটরে তাই বাষ্পীয় টার্বাইন ব্যবহার করা হয়।
বাষ্পীয় টার্বাইন হল এক ধরনের তাপ ইঞ্জিন, যাতে ধাপে ধাপে জলীয় বাষ্পের সম্প্রসারণ ঘটিয়ে যন্ত্রটির তাপগতিভিত্তিক দক্ষতা (thermodynamic efficiency) অত্যন্ত উচ্চমানে নিয়ে যাওয়া হয়েছে।
ভোলাহাট উপজেলা
ভোলাহাট উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
অবস্থান ও আয়তন
এই উপজেলাটি বাংলাদেশের উত্তরাঞ্চলের সর্ব পশ্চিমের চারটি ইউনিয়নের সমন্বয়ে গঠিত। আয়তন ১২৩.৫২ বর্গ কিমি। অবস্থান: ২৪°৪৮´ থেকে ২৪°৫৮´ উত্তর অক্ষাংশ এবং ৮৮°০৮´ থেকে ৮৮°১৬´ পূর্ব দ্রাঘিমাংশ।এর উত্তর, পূর্ব ও পশ্চিমে ভারতের পশ্চিমবঙ্গ, দক্ষিণে শিবগঞ্জ উপজেলা ও গোমস্তাপুর উপজেলা।
ইতিহাস
ভোলাহাট ছিল ঐতিহাসিক গৌড়ের উপশহর। প্রাচীন বঙেগর রাজধানী ঐতিহাসিক গৌড় নগর্। এ উপজেলার লাগোয়া, ঠিক পশ্চিমে ঐতিহাসিক আবুল ফজল খ্যাত “ছাটিয়া ভাটিয়ার” বা আধুনিক ঐতিহ্যবাহী ভাতিয়া বিলের পশ্চিম সংলগ্ন স্থানে অবস্থিত। তাই ভোলাহাট-এর ইতিহাস গৌড় নগরী-কেন্দ্রীক। ভোলাহাট-এ কখন জনবসতি গড়ে উঠেছিল, তা নির্দিষ্টভাবে জানা যায় না।
জনসংখ্যার উপাত্ত
২০০১ সালের আদমশুমারি বাংলাদেশ অনুযায়ী ভোলাহাট উপজেলার মোট জনসংখ্যা ৯২,১৪৯ জন। পুরুষ জনসংখ্যার ৫০.৫৮%, এবং নারী ৪৯.৪২%। এই উপজেলা পরিবারের হল ১৯,২৫৭টি। বাংলাদেশ আদমশুমারি, ২০০১ হিসাবে সাক্ষরতার হার ৩৯.২২% এবং পুরুষ সাক্ষরতার হার ৩৯.৭১% ও মহিলা সাক্ষরতার হার ৩৮.৭৪%।
কৃষি
এখানে আম, ধান, রেশম এবং চর অঞ্চলে আখের চাষ হয়।
অর্থনীতি
ভোলাহাট উপজেলা প্রধানত আমের উপর নির্ভরশীল। তবে রেশম শিল্পটি এখনও বেঁচে রয়েছে। মূলত ভোলাহাট উপজেলার বজরাটেক অঞ্চলে রেশমের ব্যবসা এখন বিদ্যমান।
যোগাযোগ ব্যবস্থা
চাঁপাইনবাবগঞ্জ জেলা শহর থেকে দুই রুটে সড়ক পথে ভোলাহাট উপজেলা সদরে যাওয়া যায়।
১) চাঁপাইনবাবগঞ্জ জেলা শহর থেকে কানসাট হয়ে বড়গাছী বাজারের উপর দিয়ে....
২) চাঁপাইনবাবগঞ্জ জেলা শহর থেকে রহনপুর হয়ে....
দর্শনীয় স্থান
১) মহানন্দা নদী
২) কাজী জালাল সাহেবের তিন শত বিঘা জমির উপর আম বাগান।
৩) দেশের দ্বিতীয় বৃহত্তম বিল ভাতিয়া বিল।
৪) জামবাড়িয়া ইউনিয়নের ছোট জামবাড়িয়ায় অবস্থিত ঐতিহাসিক প্রাচীন মসজিদ।
৫) "তালপল্লী" পর্যটনকেন্দ্র
৬) নয়নাভিরাম বজরাটেক ঘাট
৭) মুজিবনগর আবাসন
৮) টাঙ্গন (মহানন্দা ও টাঙ্গন নদীর মোহনা)
চিত্রান্ন
চিত্রান্না ( ಚಿತ್ರಾನ್ನ  ; লেবু-ভাত নামেও পরিচিত) একটি চাল-ভিত্তিক খাবার যা দক্ষিণ ভারতে ব্যাপকভাবে প্রস্তুত করা হয়। রান্না করা চালের সাথে ওগারান বা গোজ্জু নামক একটি বিশেষ মশলা মিশিয়ে এটি তৈরি করা হয়। বিশেষ মসলাগুলি হল সরিষা, ভাজা মসুর ডাল, চিনাবাদাম, কারি পাতা, মরিচ, লেবুর রস । এর সঙ্গে ইচ্ছে হলে কাঁচা আমের খোসা যোগ করা যেতে পারে। হলুদের গুঁড়ো যোগ করার ফলে চিত্রান্নার রং হয় হলুদ। কেউ কেউ মশলাতে রসুন এবং পেঁয়াজও ব্যবহার করেন, যদিও ঐতিহ্যগতভাবে এগুলি রন্ধন প্রণালীর অংশ নয়। এই বিশেষ পদটি দক্ষিণ ভারতের কর্ণাটক রাজ্যে বিশেষভাবে জনপ্রিয়, যেখানে এটি দৈনন্দিন খাদ্যের একটি অংশ হয়ে উঠেছে।
ইতিহাস
মধ্যযুগীয় ভারতীয় রান্নার বই মনসোল্লাসা (১১৩০ খ্রিস্টাব্দ) এবং পাকদর্পণে (১২০০ খ্রিস্টাব্দ) এই ভাতের পদ চিত্রান্নার উল্লেখ পাওয়া যায় "চিত্রপাক " হিসেবে।
বৈচিত্র্য
উপাদানগুলির উপর নির্ভর করে, বিভিন্ন ধরনের চিত্রান্না প্রস্তুত করা যেতে পারে:
১। নিম্বেহান্নু চিত্রান্না (ನಿಂಬೆಹಣ್ಣು ಚಿತ್ರಾನ್ನ) : হলুদ এবং লেবুর রসের সাথে রান্না করা ভাত মিশিয়ে তৈরি করা বিখ্যাত 'লেমন রাইস'।
২। এরুল্লি চিত্রান্না (ಈರುಳ್ಳಿ ಚಿತ್ರಾನ್ನ) : পেঁয়াজ চিত্রান্না; ভাজা পেঁয়াজ, সরিষা, ভাঙা কাবুলি ছোলা এবং কাঁচা লঙ্কার সাথে রান্না করা ভাত মেশানো হয়।
৩। মাভিনাকায়ি চিত্রান্না (ಮಾವಿನಕಾಯಿ ಚಿತ್ರಾನ್ನ) : আম চিত্রান্না; কাঁচা, অপক্ক আমকে বেটে কাই তৈরি করে রান্না করা ভাতের সাথে মেশানো হয়।
৪। কাই-সাসিভ চিত্রান্না (ಕಾಯಿ-ಸಾಸಿವೆ ಚಿತ್ರಾನ್ನ) : কোরানো নারকেল এবং সরিষার বীজ বেটে একটি লেই তৈরি করে রান্না করা ভাতের সাথে মেশানো হয়।
৫। হেরালেকাই চিত্রান্না (ಹೆರಳೇಕಾಯಿ ಚಿತ್ರಾನ್ನ) : জামির লেবু এবং রান্না করা ভাত মিশিয়ে তৈরি করা হয়।
বালুয়াকান্দি ইউনিয়ন
বালুয়াকান্দি ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।
ভৌগোলিক উপাত্ত
বালুয়াকান্দি ইউনিয়নের আয়তন- ২৯৫০ একর। গ্রাম - ০৭ টি, মৌজা - ১০ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বালুয়াকান্দি ইউনিয়নের মোট জনসংখ্যা ১৫৭৩৮ জন। এদের মধ্যে ৮২০৫ জন পুরূষ এবং ৭৫৩৩ জন মহিলা।
শিক্ষা
শিক্ষার হার - ৪৮.৯৩ %
প্রাথমিক বিদ্যালয় - ১২ টি
মাধ্যমিক বিদ্যায় - ২ টি
কলেজ - ১ টি
মাদরাসা - ২ টি
অগাস্টাস নেভিল
অগাস্টাস নেভিল ছিলেন একজন নিউজিল্যান্ডে জন্মগ্রহণকারী অভিনেতা যিনি পরিচালক রেমন্ড লংফোর্ডের প্রথম দিকের বেশ কয়েকটি চলচ্চিত্রে অভিনয় করেছিলেন কিন্তু অস্ট্রেলিয়ায় তার মঞ্চ ক্যারিয়ারের জন্য বিশেষ করে উইলিয়াম শেকসপিয়ারের কাজের জন্য সবচেয়ে বেশি পরিচিত ছিলেন। তিনি আলফ্রেড ড্যাম্পিয়ার এবং অ্যালান উইলকির সাথে বহু বছর কাজ করেছেন।
ফিলিপিনো রিপোর্টার
ফিলিপিনো রিপোর্টার একটি সাপ্তাহিক সংবাদপত্র যা নিউইয়র্ক সিটির ফিলিপিনো-আমেরিকান সম্প্রদায়ের জন্য প্রকাশিত। এটি একমাত্র নৃতাত্ত্বিক সংবাদপত্র হিসাবে নিউইয়র্ক প্রেস ক্লাবের নিয়মিত সদস্য। এটি ২ জুলাই ১৯৯৯-এ ফিলিপিনো এক সংবাদকর্মী লুইজি আন্দ্রেই ইউসেবিও দ্বারা প্রতিষ্ঠিত হয়েছিল। এটি "ওয়ার্কিং প্রেস অব দ্য নেশন"-র তালিকাভুক্তও রয়েছে।
বারহাউ
বারহাউ হল একটি বৃহত্তম গ্রাম এবং ইন্দোনেশিয়ার এনগানো দ্বীপের দুটি প্রধান জনসংখ্যা কেন্দ্রের মধ্যে একটি। এটি কায়াপু এর উত্তর-পশ্চিম প্রান্তে অবস্থিত। দ্বীপের অন্য তিনটি গ্রামের মতো, দ্বীপের দুর্গমতা ও ঘন গাছপালা যা পুরো দ্বীপ জুড়ে পাওয়া যায়। তার কারণে এখানে পৌঁছানো কঠিন।
শাহজাদা আবদুল মালেক খান
শাহজাদা আবদুল মালেক খান (১৯২৫ - ১ এপ্রিল ২০০৭) একজন বাংলাদেশী রাজনীতিবিদ ছিলেন। ১৯৭০ সালের নির্বাচনে তিনি এমএলএ নির্বাচিত হন। ১৯৭৩ সালের বাংলাদেশ সরকারের মন্ত্রীপরিষদে শিল্প প্রতিমন্ত্রী হিসেবে দায়ীত্ব পালন করেন।
প্রাথমিক জীবন
বরগুনা জেলার বেতাগী থানার কাউনিয়া গ্রামে জন্মগ্রহণ করেন। তার পিতা মরহুম আবি আবদুলাহ খান অবিভক্ত বাংলার পটুয়াখালী মহকুমা থেকে এম. এল. এ নির্বাচিত হন।
কর্মজীবন
১৯৫৪ সনে বরিশাল বি. এম কলেজে অধ্যাপনার মাধ্যমে তার কর্মময় জীবন শুরু হয়। ১৯৬১ সালে বরিশালে আইন ব্যবসা শুরু করেন।
রাজনৈতিক জীবন
১৯৭০ সালের নির্বাচনে আওয়ামীলীগের প্রার্থী হিসেবে পাথরঘাটা–বরগুনা আসনে সংসদ সদস্য নির্বাচিত হন। বাংলাদেশের স্বাধীনতা যুদ্ধের আগে অসহযোগ আন্দোলনে বিভিন্ন স্থানে বিশেষ করে বেতাগী, বামনা, পাথরঘাটা ও কাঠালিয়া থানার নেতৃত্ব দেন। ১৯৭১ সালের ২৫ মার্চ বঙ্গবন্ধুর স্বাধীনতা ঘোষণার পর মুজিব নগরের অস্থায়ী সরকারের অধীনে স্বাধীনতা যুদ্ধে সক্রিয় ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-২ আসন থেকে সংসদ সদস্য নির্বাচিত হন। ১৯৭৩ সালে গণপ্রজাতন্ত্রী বাংলাদেশ সরকারের বঙ্গবন্ধু শেখ মুজবুর রহমানের মন্ত্রীপরিষদের শিল্প প্রতিমন্ত্রী হিসেবে যোগ দেন তিনি।
শিক্ষা জীবন
তিনি ঢাকা বিশ্ববিদ্যালয় থেকে এম. এ ডিগ্রি অর্জন করেন।
মৃত্যু
১ এপ্রিল ২০০৭ তিনি পরলোক গমন করেন।
আবদুল ওয়াহিদ আদমজী
আবদুল ওয়াহিদ আদমজী ছিলেন একজন পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।
প্রাথমিক জীবন
আদমজী ১৯০৮ সালে ব্রিটিশ ভারতের বার্মার ইয়াঙ্গুনে জন্মগ্রহণ করেছিলেন। তিনি বার্মায় পড়াশোনা শেষ করেছেন। তিনি আদমজী গ্রুপের প্রতিষ্ঠাতা আদমজী হাজী দাউদের বড় ছেলে।
কর্মজীবন
আদমজী ১৯২৫ সালে আদমজী গ্রুপে যোগ দিয়েছিলেন, তিনি বার্মার ম্যাচের কারখানা এবং গ্রুপের রাইস মিলে কাজ করেছিলেন। ১৯৩৮ থেকে ১৯৪৮ সাল পর্যন্ত তিনি ব্রিটিশ ভারতে এই গোষ্ঠীর সম্প্রসারণ করেছিলেন। ১৯৪৮ সালের ২৮ জানুয়ারি তার পিতার মৃত্যুর পরে তিনি আদমজী গ্রুপ এবং আদমজী পরিবারের প্রধান হিসাবে তার পিতার স্থলাভিষিক্ত হন। তিনি আদমজী গ্রুপকে প্রসারিত করেছিলেন এবং পাকিস্তানের শিল্পায়নে গুরুত্বপূর্ণ ভূমিকা পালন করেছিলেন। তিনি পূর্ব পাকিস্তানের আদমজী জুট মিলস প্রতিষ্ঠা করেছিলেন যা ছিল বিশ্বের বৃহত্তম পাট মিলস। তিনি পূর্ব পাকিস্তানে আদমজী চা উদ্যান প্রতিষ্ঠা করেছিলেন, তখন বিশ্বের বৃহত্তম চা ক্ষেত। ১৯৫৮ সালে তিনি পাকিস্তান সরকার কর্তৃক হিলাল-ই-পাকিস্তান ভূষিত হন। তিনি পাকিস্তান শিল্প ক্রেডিট ও বিনিয়োগ কর্পোরেশনের চেয়ারম্যান হিসাবে দায়িত্ব পালন করেছিলেন। ১৯৭১ সালে আদমজী গ্রুপটির মূল্য ৬০ মিলিয়ন ডলারেরও বেশি ছিল বলে অনুমান করা হয়েছিল, বাংলাদেশ যখন একটি স্বাধীন দেশে পরিণত হয়েছিল তখন তার মূল্য অর্ধেকেরও বেশি নিচে নেমে এসেছিলো।
মৃত্যু
১৯৭২ সালের ৪ জুলাই পাকিস্তানের করাচিতে আদমজী মারা যান।
হাইতি প্রগ্রেস
হাইতি প্রগ্রেস একটি মার্কিন যুক্তরাষ্ট্র ভিত্তিক সাপ্তাহিক পত্রিকা, যা ১৯৮৩ সালে প্রতিষ্ঠিত হয়েছিল যা হাইতি সম্পর্কিত খবরের উপর দৃষ্টি নিবদ্ধ করে। এটি নিউ ইয়র্কের ব্রুকলিনে প্রকাশিত হয় এবং এর পোর্ট-অ-প্রিন্সে অফিস রয়েছে। এর মূল সংস্করণটি ফরাসি ভাষায় প্রকাশিত হয়, তবে এর ইংরেজি এবং হাইতীয় ক্রেওল ভাষার সংস্করণও রয়েছে।
রাজনীতি
সম্পাদকীয়ভাবে, হাইতি প্রগ্রেস একটি সাধারণ প্রগতিশীল দৃষ্টিভঙ্গি অনুসরণ করে।
রানীক্ষেত
রানীক্ষেতের  উচ্চতা  সমুদ্রতল থেকে    এবং হিমালয়ের পশ্চিমাঞ্চলীয় শিখরের দৃষ্টিমধ্যে।
রানীক্ষেত নেপালী শাসনাধীন ছিল, এবং ১৮১৬ -র কাছাকাছি সময়ে ব্রিটিশদের সহায়তায়, কুমায়ুনীরা (কুমায়ুন অঞ্চলের মানুষ) তাদের সক্ষম জেনারেল কাশীনাথ অধিকারীর নেতৃত্বে এটি জেতেন – যার নামে কাশীপুর টাউনের নামকরণ হয় (যেটি কোন এক সময়ে পাহাড়ের মুখ্য প্রবেশদ্বার ছিল এবং বর্তমানে  একটি শিক্ষামূলক এবং প্রাতিষ্ঠানিক কেন্দ্র।) – এখন এটি ভারতের অন্তর্ভুক্ত।
ভৌগোলিক উপাত্ত
রানীক্ষেতের গড় উচ্চতা। গ্রামের জলবায়ু খুবই শীতল। সেনানিবাস, দুটি ঢালু জুড়ে ছড়িয়ে আছে, প্রথমটি, ৫,৯৮৩ ফু (১,৮২৪ মি) উচ্চতায় রানিক্ষেত শৈলশিরা এবং দ্বিতীয়টি ৬,৯৪২ ফু (২,১১৬ মি) উচ্চতায়, চৌবাতিয়া  শৈলশিরা। থাম্ব|রানী ঝিল রানীক্ষেত
জ্যান স্টার্লিং
প্রারম্ভিক জীবন
স্টার্লিং ১৯২১ সালের ৩রা এপ্রিল নিউ ইয়র্ক সিটিতে জন্মগ্রহণ করেন। তার মাতা এলিনর ওয়ার্ড (বিবাহপূর্ব ডিন্স) এবং পিতা উইলিয়াম অ্যালেন অ্যাড্রিয়েন্স জুনিয়র ছিলেন একজন স্থপতি ও বিজ্ঞাপন নির্বাহী। তার ছোট বোন অ্যান "মিমি" অ্যান্ড্রিয়েন্স ছিলেন একজন মডেল ও ব্যবসায়ী। জেন ধনাঢ্য পরিবারে বেড়ে ওঠেন এবং প্রাইভেট স্কুলে পড়াশোনা করেন। এরপর তারা সপরিবারে প্রথমে ইউরোপ ও পরে দক্ষিণ আমেরিকা চলে যান। ইউরোপে তিনি লন্ডন ও প্যারিসে প্রাইভেট শিক্ষকের অধীনে পড়াশোনা করেন এবং লন্ডনে ফে কম্পটন্‌স ড্রামাটিক স্কুলে অধ্যয়ন করেন।
কর্মজীবন
১৯৪৭ সালে টাইকুন চলচ্চিত্রে অভিনয়ের মধ্য দিয়ে তিনি জেন ড্যারিয়ান নামে চলচ্চিত্রাঙ্গনে আত্মপ্রকাশ করেন। রুথ গর্ডন পরবর্তী কালে তাকে তার মঞ্চনাম পরিবর্তনের জন্য বললে তিনি তাতে সম্মত হন এবং নাম পরিবর্তন করে জ্যান স্টার্লিং রাখেন। ১৯৫১ সালে তিনি কার্ক ডগলাসের বিপরীতে বিলি ওয়াইল্ডারের এইস ইন দ্য হোল চলচ্চিত্রে সুবিধাবাদী স্ত্রীর চরিত্রে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন। ১৯৫৪ সালে তিনি দ্য হাই অ্যান্ড মাইটি চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
নিউয়ার্ক লিবার্টি আন্তর্জাতিক বিমানবন্দর
নিউয়ার্ক লিবার্টি আন্তর্জাতিক বিমানবন্দর, মূলত নিউয়ার্ক মেট্রোপলিটন বিমানবন্দর এবং পরবর্তী সময়ে নিউয়ার্ক আন্তর্জাতিক বিমানবন্দর একটি আন্তর্জাতিক বিমানবন্দর, যা নিউ জার্সির এসেক্স কাউন্টি এবং ইউনিয়ন কাউন্টির নিউয়ার্ক ও এলিজাবেথ শহরের মধ্যে সীমানা বিস্তৃত। এটি নিউ ইয়র্ক মহানগরের অন্যতম প্রধান বিমানবন্দর। বিমানবন্দরটি বর্তমানে এলিজাবেথ এবং নিউয়ার্ক শহরের যৌথ মালিকানাধীন এবং নিউইয়র্ক ও নিউ জার্সি বন্দর কর্তৃপক্ষের কাছে ইজারা দেওয়া এবং উক্ত কর্তৃপক্ষের দ্বারা পরিচালিত হয়।
নিউয়ার্ক বিমানবন্দরটি ডাউনটাউন নিউয়ার্কের ৩ মাইল (৪.৮ কিলোমিটার) দক্ষিণে এবং ম্যানহাটনের বারো থেকে ৯ মাইল (১৪ কিমি) পশ্চিম-দক্ষিণ-পশ্চিমে অবস্থিত। এটি নিউইয়র্ক মহানগর অঞ্চল উড়ান পরিষেবা পরিবেশনকারী তিনটি প্রধান বিমানবন্দরগুলির মধ্যে একটি; অন্যগুলি হল বন্দর কর্তৃপক্ষ দ্বারা পরিচালিত জন এফ. কেনেডি আন্তর্জাতিক বিমানবন্দর এবং লাগার্ডিয়া বিমানবন্দর।
ইন্টারস্টেট ৯৫ ও ইন্টারস্টেট ৭৮ (নিউ জার্সি টার্নপাইকের উভয় উপাদান) এবং মার্কিন রুট ১ ও ৯ এর মধ্যে অবস্থিত বিমানবন্দরটি জেএফকে-র জমির পরিমাণের ৪০ শতাংশ হওয়া সত্ত্বেও জন এফ কেনেডি আন্তর্জাতিক বিমানবন্দরের তুলনায় প্রায় অনেকগুলি উড়ান পরিচালনা করে। নিউয়ার্ক শহর ১৯২৮ সালে ৬৮ একর (২৮ হেক্টর) জলাজমিতে বিমানবন্দরটি তৈরি করে এবং দ্বিতীয় বিশ্বযুদ্ধের সময় আর্মি এয়ার কর্পস এই ব্যবস্থাটি পরিচালনা করে। ১৯৮৪ সালে বন্দর কর্তৃপক্ষ এটির ক্ষমতা গ্রহণের পরে একটি উপকরণ রানওয়ে, একটি টার্মিনাল ভবন, একটি নিয়ন্ত্রণ টাওয়ার এবং একটি এয়ার কার্গো সেন্টার যুক্ত করা হয়। ১৯৩৫ সালে নির্মিত বিমানবন্দরের মূল কেন্দ্রীয় টার্মিনাল ভবনটি একটি জাতীয় ঐতিহাসিক ল্যান্ডমার্ক। ইডব্লিউআর ২৪,০০০ জনেরও বেশি কর্মীদের  নিযুক্ত করে।
২০১৭ সালের হিসাবে আন্তর্জাতিক যাত্রী পরিবহনের ক্ষেত্রে বিমানবন্দরটি দেশের মধ্যে ৬ষ্ঠ এবং যাত্রী পরিবহনের ক্ষেত্রে মার্কিন যুক্তরাষ্ট্রে মধ্যে ১৫তম ব্যস্ততম বিমানবন্দরের স্থান অর্জন করে। এটি ২০১৭ সালে ৪,৩৩,৯৩,৪৯৯ জন যাত্রী পরিবহন করে, যা ইডব্লিউআর বিমানবন্দরকে যাত্রী যাত্রী পরিবহনের ক্ষেত্রে বিশ্বের ৩৩তম ব্যস্ততম বিমানবন্দরে পরিণত করে। বিমানবন্দরটি ২০১৯ সালে ৪,৬৩,৩৬,৪৫২ জন যাত্রী পরিবহন করে, যা এটির ইতিহাসে সবচেয়ে বেশি যাত্রী পরিবহনের ঘটনা।
নিউয়ার্ক থেকে ৫০ টি বিমান সংস্থা উড়ান পরিষেবা পরিবেশন করে এবং এটি বিমানবন্দরের বৃহত্তম ভাড়াটিয়া ইউনাইটেড এয়ারলাইন্সের তৃতীয় বৃহত্তম হাব (নিউয়ার্কের টার্মিনালের তিনটিতেই উড়ান পরিচালনা করে) এবং ফেডেক্স এক্সপ্রেস এটির দ্বিতীয় বৃহত্তম ভাড়াটিয়া (বিমানবন্দর সম্পত্তির দুই মিলিয়ন  বর্গফুট বিশিষ্ট তিনটি ভবনে পরিচালিত)। ২০১৪ সালের জুলাই মাসে শেষ হওয়া ১২ মাসের সময়কালে বিমানবন্দরে সমস্ত যাত্রীর ৬৮% এরও বেশি যাত্রীদের ইউনাইটেড এয়ারলাইন্স পরিবহন করে।
জনি পাসভোলস্কি
প্রাথমিক জীবন এবং শিক্ষা
পাসভোলস্কি ১৯৭২ সালের ২৬ জুলাই দক্ষিণ আফ্রিকার কেপটাউনে একটি ইহুদি পরিবারে জন্মগ্রহণ করেন। তিনি অস্ট্রেলিয়ায় বেড়ে উঠেন। তিনি মেলবোর্নের ভিক্টোরিয়ান কলেজ অফ আর্টসে অভিনয় নিয়ে পড়াশোনা করেছেন।
ভালুকপুং
ভালুকপুং (Bhalukpong) ব্রহ্মপুত্র নদের উত্তর পারে তেজপুরএর থেকে প্রায় ৬০ কি: মি: দূরে অবস্থিত একটি অতি মনোরম ও প্রাকৃতিক দৃশ্যে ভরপুর স্থান। ভালুকপুং অসমএর সীমায় এবং অরুণাচল প্রদেশএর অকা পর্বতমালার পাদদেশে অবস্থিত। এর জীয়াভরলী নদী ও কাছের পর্বতমালার দৃশ্য অতি মনোরম। প্রতি বছরেই বৃহৎ সংখ্যক প্রকৃতিপ্রেমী ও বনভোজনকারীর দল এখানে সমাগত হয়। জীয়াভরলী নদীতে পাহাড়ী মাছ ধরার (নিয়ন্ত্রিত) সুবিধা থাকা ও কাছে নামেরি রাষ্ট্রীয় উদ্যান অবস্থিত হওয়ার জন্য এর আকর্ষণ অারো বাড়ছে। । এখানে একটি গরম জলের প্রস্রবণ (পুং, উঁহ) আছে। এখানে অসম সরকারের পর্যটন বিভাগের দ্বারা পরিচালিত ও থাকা-খাওয়ার  ভাল সুবিধা থাকা একটি পর্যটনগৃহও অাছে। ভালুকপুং বাণ রজার নাতি ভালুকের একসময়ের রাজধানী ছিল।
সিলাত
সিলাত (মিনাংকাবাউ: সিলেক) নুসান্তারা সবচেয়ে দক্ষিণপূর্ব এশিয়ার একটি পার্থিব সাংস্কৃতিক এলাকা থেকে উদ্ভাবিত আদিবাসীর মার্শাল আর্ট, যেটি মালয় উপদ্বীপ এবং মালয় দ্বীপমালার একটি যৌথ শব্দ। মূলত ইন্দোনেশিয়া, পেনিন্সুলার মালয়েশিয়া, দক্ষিণ থাইল্যান্ড, এবং সিঙ্গাপুরে উন্নতি লাভ করেছে, যেটি ঐতিহ্যগতভাবে ব্রুনাই, ভিয়েতনাম এবং দক্ষিণ ফিলিপাইনে চর্চা করা হয়। শত শত কৌশলের মধ্যে আঘাত, যুগ্ম ম্যানিপুলেশন, ছোঁড়া, অস্ত্রের ব্যবহার, বা উহার কিছু সংমিশ্রণের দিকে লক্ষ্য রাখা হয়। সিলাত দক্ষিণ-পূর্ব এশিয়ান গেমস এবং অন্যান্য অঞ্চল ব্যাপী প্রতিযোগিতায় অন্তর্ভুক্ত করা ক্রীড়াসমূহের মধ্যে অন্যতম। প্রশিক্ষণ হল শিল্প চর্চা করতে হয় প্রধান দেশের প্রতিটি আলাদা জাতীয় প্রতিষ্ঠান দ্বারা পরিদর্শিত হয়। এই সিঙ্গাপুর থেকে মালয়েশিয়া, ব্রুনাই ও পেরসেকুতুয়ান সিলাত সিঙ্গাপুরা (পেরসিসি) থেকে পেরসেকুতুয়ান সিলাত ব্রুনাই দারুসালাম (পেরসিবি) থেকে ইন্দোনেশিয়া, পেরসেকুতুয়ান সিলাত কেবাংসান মালয়েশিয়া (পেরসাকা) থেকে ইকাতান পেনকাক সিলাত ইন্দোনেশিয়া (আইপিসি) হয়, অনুশীলনকারীদের পেসিলাত বলা হয়।
তোড়ুপ্পি
থোড়ুপুলা (Thodupuzha) ভারতের কেরালা রাজ্যের ইদুক্কি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে থোদুপুয্হ শহরের জনসংখ্যা হল ৪৬,২২৬ জন। এর মধ্যে পুরুষ ৪৯% এবং নারী ৫১%।
এই শহরের জনসংখ্যার ১২% হল ৬ বছর বা তার কম বয়সী।
আইএসও ৩১৬৬-২:কেআর
আইএসও ৩১৬৬-২:কেআর হল আইএসও এর একটি মান যা দক্ষিণ কোরিয়ার উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে দক্ষিণ কোরিয়ার আইএসও ৩১৬৬-২ কোডে, ১টি রাজধানী মেট্রোপলিটন শহর, ৬টি মেট্রোপলিটন শহর, এবং ৯টি প্রদেশের জন্য সংজ্ঞায়িত করা হয়েছে।
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল <tt>KR</tt>, দক্ষিণ কোরিয়ার আইএসও ৩১৬৬-১ আলফা-২ কোড। দ্বিতীয় অংশে দুটি সংখ্যা নিম্নলিখিত ভাবে:
বর্তমান কোড
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
পরিবর্তন
এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।
গুগল এআই
গুগল এআই হল গুগলের একটি বিভাগ যা কৃত্রিম বুদ্ধিমত্তার জন্য নিবেদিত। এটি গুগল আই/ও ২০১৭-এ ঘোষণা করেছিলেন সিইও সুন্দর পিচাই।
আহওয়ার
আহওয়ার (أحور) কেন্দ্রীয় দক্ষিণ ইয়েমেনের একটি শহর। এটি স্থানাঙ্কে অবস্থিত। এটি লোওয়ার আউলাকির রাজধানী। ওয়াদি আহওয়ার এখানে সমুদ্রের কাছাকাছি মধ্যে প্রবাহিত হয়।
লা মার্সেইলাইস (সংবাদপত্র)
লা মার্সেইলাইস ১৯৪৩ সালে প্রতিষ্ঠিত একটি ফরাসি সংবাদপত্র
চরিত বুদ্ধিকা
থাডেলাগে চরিত বুদ্ধিকা ফার্নান্দো বা বুদ্ধিকা ফার্নান্দো (චරිත බුද්ධික; জন্ম: ২২ আগস্ট, ১৯৮০) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০০-এর দশকের শুরুরদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কলম্বো ক্রিকেট ক্লাব, পানাদুরা স্পোর্টস ক্লাব ও সেবাস্টিয়ানিটেজ ক্রিকেট ও অ্যাথলেটিক ক্লাবের পক্ষে খেলতেন। দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী চরিত বুদ্ধিকা।
খেলোয়াড়ী জীবন
পানাদুরার সেন্ট জোন্স কলেজের ছাত্র চরিত বুদ্ধিকা একদিনের আন্তর্জাতিকের অভিষেক খেলাতেই দূর্দান্ত সূচনা করেছিলেন। প্রথম ডেলিভারিতেই তিনি উইকেট পান। এছাড়াও ইনিংসে শেষ ডেলিভারিতে উইকেট নিয়ে নিজের খেলোয়াড়ী পরিসংখ্যান দাড় করান ৫/৬৭। এরফলে অভিষেক খেলাতেই দ্বিতীয় শ্রীলঙ্কান হিসেবে সেরা বোলিং করেন তিনি। এরপর তিনি টেস্ট দলে অন্তর্ভুক্ত হন। কিন্তু, নয় টেস্ট খেলায় অংশগ্রহণের পর খেলায় ধারাবাহিকতা না থাকায় দল থেকে বাদ পড়েন।
চীফ মেট্রোপলিটন ম্যাজিস্ট্রেট আদালত
চীফ মেট্রোপলিটন ম্যাজিস্ট্রেট আদালত হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে।
অধিক্ষেত্র
ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে নিন্মবর্ণিত ক্ষমতা দেওয়া হয়েছে:
ক্ষমতা
মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়।
মুলগা ফ্রেড উইলসন
মুলগা ফ্রেড উইলসন (১৮৭৪ - ২ নভেম্বর ১৯৪৮) ছিলেন একজন আদিবাসী অস্ট্রেলীয় স্টকম্যান এবং অভিনেতা, যিনি মুলগা ফ্রেড নামে পরিচিত ছিলেন।
তিনি বুশরেঞ্জারস র‍্যানসম, বা এ রাইড ফর লাইফ (১৯১১) ছবিতে উপস্থিত হয়েছিলেন যা তাকে তর্কযোগ্য প্রথম আদিবাসী অস্ট্রেলীয় হিসাবে চলমান চলচ্চিত্রে উপস্থিত করে।
চলচ্চিত্রে নগ্নতা
চলচ্চিত্রে নগ্নতা হচ্ছে কোনো একটি চলচ্চিত্রে কোনো মানুষকে নগ্ন উপস্থাপন করা, এই নগ্নতা হতে পারে সম্পূর্ণ বা আংশিক কাহিনী এবং পরিস্থিতির প্রয়োজনে। আধুনিক চলচ্চিত্রের জন্মলগ্ন থেকেই ('৫০ এর দশক) কাহিনীর প্রয়োজনে নগ্নতা দেখানো হবে এনিয়ে কথা চলেছে, তাছাড়া সংশ্লিষ্ট চলচ্চিত্রের সঙ্গে সংযুক্ত যে অভিনেতা বা অভিনেত্রী ক্যামেরার সামনে নগ্ন হতে চান কিনা, এটাও একটা গুরুত্বপূর্ণ বিষয়। আজ পর্যন্ত বহু অভিনেতা এবং অভিনেত্রী কাহিনীর প্রয়োজনে তাদের অভিনীত চলচ্চিত্রে নগ্ন হয়েছেন কখনো আংশিকভাবে বা কখনো সম্পূর্ণভাবে, আবার কখনোবা বডি-ডাবল (অন্য একজন মানুষকে) বা ডামি (নকল নগ্নতা) এর আশ্রয় নিতে বাধ্য হয়েছেন।
একটি চলচ্চিত্রে যৌনতা বা গোসলের দৃশ্য বা কাপড় বদলানোর দৃশ্য দেখাতে গেলে পূর্ণ নগ্নতা দেখানোর প্রয়োজন পড়ে, কিন্তু যৌনাঙ্গ বা দৈহিক মিলনের দৃশ্য সত্যিকারভাবে দেখাতে গেলে সেটা পর্নোগ্রাফি হিসেবে বিবেচিত হতে পারে, তবে শুধু নিতম্ব দেখানো যেতে পারে। তবে আবার কোনো কোনো ক্ষেত্রে জননাঙ্গও দেখানো হতে পারে।
উনবিংশ এবং বিংশ শতকের শুরুর দিকের চলচ্চিত্রে নগ্নতা
১৮৯৭ সালে মুক্তিপ্রাপ্ত একটি ফরাসি চলচ্চিত্রে নারীর নিতম্ব দেখানো হয়েছিলো। ঐ চলচ্চিত্রের কোনো সংলাপ ছিলো না অর্থাৎ নির্বাক ছিলো। জর্জ মেলেসের পরিচালনায় চলচ্চিত্রটির নাম ছিলো আফটার দ্যা বল। পরিচালক জর্জ মেলেসের ভবিষ্যৎ স্ত্রী ঐ চলচ্চিত্রে বডি-স্টকিং পরে নগ্নতাকে চিত্রায়িত করেছিলেন। ঐটি একটি স্বল্পদৈর্ঘ্যের চলচ্চিত্র ছিলো। উনবিংশ শতাব্দীতে ফরাসি আরো দুজন ব্যক্তি চলচ্চিত্রে নগ্নতা প্রদর্শনের জন্য স্মরণীয় হয়ে আছেন; তাঁরা হলেন ইউগেন পিরো এবং আলবার্ট কির্শনার। আলবার্ট ইউগেনের চলচ্চিত্র পরিচালনা করে দিতেন (ইউগেন ছিলেন প্রযোজক)। ১৮৯৯ সালে তাদের একটি স্বল্পদৈর্ঘ্য চলচ্চিত্রে লুই উইলি নামের এক নারী গোসলখানায় কাপড় খোলার দৃশ্যে অভিনয় করেন। এইসব নগ্নতা সংবলিত চলচ্চিত্রগুলো ভালো ব্যবসা করতে পারত এবং তুমুল দর্শকপ্রিয়তা পেত বিধায় ফ্রান্সে নগ্ন চলচ্চিত্র নির্মাণের হিড়িক পড়ে গিয়েছিল কয়েক বছরের মধ্যে।
অস্ট্রিয়াতে জোহান শোয়ার্জার (১৮৮০-১৯১৪) নামের এক ব্যক্তি ফরাসি সিনেমাগুলোর স্বত্ব কিনে এনে তাঁর দেশে প্রদর্শনের ব্যবস্থা করেছিলেন, পরে উনি নিজেই স্যাটার্ন ফিল্ম কোম্পানি নামের একটি প্রতিষ্ঠান খুলে অস্ট্রিয়ার নারীদের সম্পূর্ণ নগ্ন করে ফিল্ম বানানো শুরু করেন এবং ১৯০৬ সাল থেকে ১৯১১ সাল পর্যন্ত ৫২টি নগ্ন চলচ্চিত্র তৈরি করেন। এই চলচ্চিত্রগুলো শুধু পুরুষদের জন্য উন্মুক্ত থিয়েটারে রাত্রের বেলা প্রদর্শিত হত। চলচ্চিত্রগুলো দর্শক মহল ভালোভাবেই নিয়েছিলো এবং ওগুলোকে শৈল্পিক কর্ম বলে আখ্যায়িত করতেন অনেকেই। ১৯১১ সালে স্যাটার্ন প্রতিষ্ঠানটিতে সরকার ধ্বংসলীলা চালায় অশ্লীলতার অজুহাতে এবং জোহান গ্রেফতার হন। যদিও জোহানের বানানো চলচ্চিত্রগুলো যাঁরা দেখতেন, তাদের অনেকেই গোপনে কয়েকটি চলচ্চিত্রের কপি নিজেদের কাছে রেখে দিয়েছিলেন যা বহু পরে অস্ট্রীয় সরকারের চলচ্চিত্র সংরক্ষণ বিভাগ তাদের কাছে সংরক্ষিত করে রাখে সরকার ব্যবস্থা উদারবাদী হওয়ার পর। এমনি কয়েকটি চলচ্চিত্র হলো: ডাস সান্ডবাড (১৯০৬), বাডেন ভেরবোটেন (১৯০৬), ডাস এইটেল স্টুবেনম্যাডচেন (১৯০৮) এবং বেইম ফটোগ্রাফেন (১৯০৮)।
১৯১১ সালের ইতালীয় চলচ্চিত্র দান্তে'স ইনফার্নোতে–যেটি দান্তের ডিভাইন কমেডি থেকে কিছুটা অনুপ্রাণিত হয়েছিলো–নরকের কয়েকটি দৃশ্যে নগ্নতার অবতারণা করেছিলেন পরিচালক ফ্রান্সেসকো বার্তোলিনি। ১৯২৪ সালে চলচ্চিত্রটি যুক্তরাষ্ট্রে ইংরেজি ভাষায় পুনঃনির্মাণ করে একই নামে (দান্তে'স ইনফার্নো) মুক্তি দেওয়া হয় এবং ওটিতেও অনুরূপ নগ্নতা দেখানো হয়, এই চলচ্চিত্রটি 'ফক্স ফিল্ম কর্পোরেশন' প্রযোজনা করেছিলো।
হলিউড, ত্রিশের দশক থেকে ষাটের দশক
ত্রিশের দশকে হলিউড সিনেমায় প্রচুর নগ্ন চলচ্চিত্র তৈরি হত তবে তা সবজায়গায় প্রদর্শনের অনুমতি ছিলোনা। ১৯৩৮ সালের চলচ্চিত্র চাইল্ড ব্রাইড এ অভিনেত্রী শার্লি মিলস (১৯২৬-২০১০) নগ্ন হয়েছিলেন মাত্র ১২ বছর বয়সে, চলচ্চিত্রটি সেন্সর বোর্ড কেটে-ছেটে মুক্তি দিয়েছিলো। ১৯৩৪ সালে ম্যানিয়াক নামের একটি চলচ্চিতে মুক্তি পায় যেটাতে কিছু নারীকে সম্পূর্ণ নগ্ন দেখানো হয়, এছাড়া সেক্স ম্যাডনেস (১৯৩৭) এবং মারিজুয়ানা (১৯৩৬) এ নগ্ন দৃশ্য ছিলো। ১৯৪১ সালের চলচ্চিত্র আউট ল এবং '৫৩ সালের দ্যা ফ্রেঞ্চ লাইন এ নগ্ন দৃশ্য রাখা হয়।
ষাটের দশকে হলিউড নগ্নতা দেখানোর ক্ষেত্রে পুরোপুরি বাঁধামুক্ত ছিলো এবং তখন থেকেই হলিউড নগ্নতার জগতে ভালো মতন প্রবেশ করে।
সত্তরের দশক থেকে পরের সময়কার হলিউড
১৯৭১ সালের চলচ্চিত্র আ ক্লকওয়আর্ক অরেঞ্জ-এ পরিচালক স্ট্যানলি কুবরিক নগ্ন দৃশ্যের অবতারণা করেছিলেন।
১৯৯০ সালে মুক্তিপ্রাপ্ত 'হেনরি এ্যান্ড জুন' চলচ্চিত্রটিতে অনেক নগ্ন দৃশ্য দেখানো হয়, এই চলচ্চিত্রটি ফ্রান্সে জন্মগ্রহণকারী মার্কিন লেখিকা এনাইস নিনের একটি ফরাসী বইয়ের ওপর ভিত্তি করে তৈরি হয়েছিলো যেটিতে নিন মার্কিন লেখক হেনরি মিলার এবং তার পত্নী জুনের সঙ্গে সম্পর্কের আলোকপাত করেছিলেন।
১৯৯২ সালের চলচ্চিত্র বেসিক ইন্সটিংক্ট-এ মুখ্য অভিনেত্রী শ্যারন স্টোন কাহিনীর প্রয়োজনে নগ্ন হয়েছিলেন।
১৯৯৭ সালে মুক্তিপ্রাপ্ত 'টাইটানিক' চলচ্চিত্রে অভিনেত্রী কেট উইন্সলেট সম্পূর্ণ নগ্ন হন তার রোজ নামক চরিত্রটির জন্য।
পরিচালক জুড এ্যাপাটো ২০০৭ সালে ব্যঙ্গ করে বলেন, "এখন থেকে আমি আমার প্রত্যেকটি চলচ্চিত্রে যোনি এবং শিশ্ন দেখাবো [......] আমার মানুষের অশ্লীলতা শব্দটা শুনতে খুবই বিরক্ত লাগে।" ২০১০ সালের অক্টোবরের ১১ তারিখ 'মোশন পিকচার এ্যাসোসিয়েশন অব আমেরিকা'র শ্রেণীবিভাগ এবং রেটিং প্রশাসন ঘোষণা দেয় ভবিষ্যতে তারা পুরুষ সমকামী নগ্নতা সংবলিত চলচ্চিত্র আলাদাভাবে উল্লেখ করে দেবে, তারা এই কাজ করে ঐ বছরেরই একটি চলচ্চিত্র 'ব্রুনো' মুক্তি পাওয়ার পর (মুক্তি পায় জুলাই মাসে), অনেক দর্শক চলচ্চিত্রটিতে সমকামী নগ্নতা দেখে ঘেন্না প্রকাশ করেছিলেন।
অভিনেত্রী শেইলিন উডলি বলেন, নগ্ন দৃশ্যে অভিনয়ে তার কোনো ধরণের অস্বস্তি হয়না।
২০২২ সালে অভিনেত্রী সিডনি সুইনি নগ্ন দৃশ্যে অভিনয় করা কখনো বন্ধ করবেন না বলে বলেন।
ভারতীয় চলচ্চিত্র
২০১০ সালে মুক্তিপ্রাপ্ত বাংলা চলচ্চিত্র গান্ডুতে অভিনেতা অনুব্রত বসু'র সম্পূর্ণ সম্মুখ নগ্নতা এবং উত্থিত শিশ্ন দেখানো হয়, এবং ছত্রাক (২০১১) তে অভিনেত্রী পাওলি দাম এবং অনুব্রত বসুর পূর্ণ নগ্নতা আছে, যদিও ভারতে ঐ নগ্ন দৃশ্য সংবলিত অংশটি কেটে মুক্তি দেওয়া হয়েছিলো। আরেকটি বাংলা চলচ্চিত্র কসমিক সেক্স (২০১৪) তে অভিনেত্রী ঋ সেন পুরোপুরি উলঙ্গ হয়েছিলেন। ২০১০ সালের একটি মালয়ালম ভাষার চলচ্চিত্রতে বাঙালি অভিনেত্রী কমলিনী মুখোপাধ্যায় এর চরিত্রের একটি অংশে নগ্ন হয়ে অভিনয় করার কথা ছিলো, তিনি ঐ ক্ষেত্রে রাজি না হলে পরিচালক সাজি এন. করুন বডি-ডাবল ব্যবহার করেছিলেন, যেখানে নিতম্ব দেখানো হয়।
১৯৭০ সালে রাজ কাপুর মেরা নাম জোকার নামের একটি হিন্দি চলচ্চিত্র বানান, এই চলচ্চিত্রে অভিনেত্রী সিমি গারেওয়াল ম্যারি নামের চরিত্রে অভিনয় করেন। একটি দৃশ্যে ম্যারি একটি জঙ্গলের ঝোপের মধ্যে কাপড় বদলায়, এই দৃশ্যে তাকে বক্ষবন্ধনী এবং জাঙ্গিয়া পরিহিত অবস্থায় দেখা যায় যা সেই সময়কার ভারতীয় চলচ্চিত্র জগতের জন্য ছিলো বিস্ময়। আরেকটি দৃশ্যে ম্যারিকে উলঙ্গ হয়ে গোসল করতে দেখা যায় যেখানে তার নিতম্ব এবং স্তন একটু দেখা যায়, এই দৃশ্যে সিমি নিজেই ছিলেন নাকি তার বডি-ডাবল ছিলেন তা এখন পর্যন্ত কেউ বলেননি।
১৯৯৩ সালের চলচ্চিত্র মায়া মেমসাবতে অভিনেতা শাহরুখ খানের নিতম্ব এবং তার সহ-অভিনেত্রী দীপা সাহির স্তন দেখানো হয়। ২০১৬ সালে মুক্তি পাওয়া বেফিকরে চলচ্চিত্রে অভিনেতা রণবীর সিং তার নিতম্ব দেখান।
হায় বেঙ্গালুরু
হায় বেঙ্গালুরু, একটি বহুল প্রচারিত সাপ্তাহিক কন্নড় ভাষার ট্যাবলয়েড, যা বেঙ্গালুরু থেকে প্রকাশিত হয়। ১৯৯৫ সালে এটি রবি বেলাগেরে প্রতিষ্ঠা করেছিলেন, সাথে ছিল আর টি ভিট্টালামূর্তি, সোমনাথ, যোগী এবং আই এইচ সংগম দেব। এটি তাঁর বেঙ্গালুরুর পদ্মনাভবন অফিস থেকে প্রকাশিত হতো। পাপিগালা লোকাদাল্লির মত যা গুপ্ত আস্তানা সম্পর্কিত কলাম ছাড়াও লাভ লাভিকে, বটম আইটেম এবং খাস বাত  অনেক ভক্ত তৈরি করেছিল ছিল এবং পাঁচ বছর ধরে সর্বাধিক প্রচারিত সংবাদপত্র ছিল হায় বেঙ্গালুরু।
২০০৩ সালে, ভারতের দক্ষিণাঞ্চলীয় রাজ্যগুলিতে মানহানিকর ও ক্ষতিকারক সাংবাদিকতার বিষয়ে ভারতের প্রেস কাউন্সিল কর্তৃক তদন্ত করা ৪৬টি অভিযোগের মধ্যে এর ১৩টি কভারেজ ছিল।
গ্যালাক্সি এক্সপ্রেস ৯৯৯
গ্যালাক্সি এক্সপ্রেস ৯৯৯ (銀河鉄道) এটি একটি জাপানি মাঙ্গা সিরিজ। এটি লেইজি মাতসুমোটো দ্বারা লিখিত এবং চিত্রিত করা হয়েছে, পরে বেশ কয়েকটি এনিমে চলচ্চিত্র এবং টেলিভিশন সিরিজে অভিযোজিত হয়েছে। এটি একটি স্পেসফারিং, উচ্চ-প্রযুক্তির ভবিষ্যতের মধ্যে সেট করা হয়েছে যেখানে মানুষ যান্ত্রিক দেহে নিখুঁত বিশ্বস্ততার সাথে কীভাবে তাদের মন এবং আবেগকে স্থানান্তর করতে হয় তা শিখেছে, এইভাবে ব্যবহারিক অমরত্ব অর্জন করে।
মাঙ্গা ১৯৭৮ সালে শোনেনের জন্য শোগাকুকান মাঙ্গা পুরস্কার লাভ করেন।  অ্যানিমে সিরিজটি ১৯৮১ সালে অ্যানিমে গ্রাঁ প্রিক্স পুরস্কার লাভ করে।
ভবেরচর ইউনিয়ন
ভবেরচর ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।
ভৌগোলিক উপাত্ত
ভবেরচর ইউনিয়নের আয়তন- ২১৪৫ একর। গ্রাম - ১৩ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ভবেরচর ইউনিয়নের মোট জনসংখ্যা ১৪২২৬ জন। এদের মধ্যে ৫৮৬৮ জন পুরূষ এবং ৮৩৫৮ জন মহিলা।
ইতিহাস
গোমতী ও মেঘনা নদীর মাঝামাঝি অবস্থিত গজারিয়া উপজেলার একটি আধুনিক ইউনিয়ন হচ্ছে ভবেরচর ইউনিয়ন। এর উপর দিয়ে চলে গেছে অত্যন্ত গুরুত্বপূর্ণ ও ব্যাস্ততম ঢাকা চট্টগ্রাম মহাসড়ক। কাল পরিক্রমায় আজ ভবেরচর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে অনন্য দৃষ্টান্ত স্থাপন করে চলেছে।
শিক্ষা
শিক্ষার হার - ৬৬.৯১ %
কলেজ - ১ টি
মাদরাসা - ৭ টি
মানবেন্দ্র মুখোপাধ্যায়
মানবেন্দ্র মুখোপাধ্যায় একজন ভারতীয় বাঙালি সঙ্গীত শিল্পী ও সুরকার। ইনি বহু বাংলা আধুনিক গান এবং নজরুলগীতি গেয়েছেন। এটা বিবেচনা করা হয় যে বিংশ শতাব্দীর পঞ্চাশ, ষাট ও সত্তরের দশকে বাংলা গান চমৎকারিত্বের উচ্চতম পর্যায়ে পৌঁছে এবং সে-কারণে সেই সময়কালকে "বাংলা আধুনিক গানের স্বর্ণযুগ বলা হয়"। ১৯৫০-এর দশকেই মানবেন্দ্র বাংলা গানের মর্যাদাকে ভারতীয় ধ্রুপদী সংগীতের উচ্চতায় তুলে দেন। তার স্বতন্ত্র কণ্ঠের কারণে দর্শকদের কাছে তিনি হিট ছিলেন।
নারী বিদ্বেষ
থাম্ব|লিঙ্গ ব্যবধান পূরণ করা নারী বিদ্বেষ (Misogyny) হল মহিলা বা নারীর প্রতি ঘৃণা বা তীব্র বিরাগ। এর থেকেই জন্ম নেয় যৌন নিপীড়নের মত বিকৃত মানসিকতা। অর্থাৎ কোনো নারী পুরুষটির নির্বাচনে সহমত পোষণ করলে তিনি যথাযোগ্য সম্মানের অধিকারিণী অন্যথায় সেই নারীই চরম অপমান ও অসম্মান ও শাস্তির যোগ্য প্রাপক। নারীবিদ্বেষ সমাজে তৈরি করে যৌন বৈষম্য, শত্রুতা, পুরুষ আধিপত্যবাদী ধারণা, মর্যাদাহানি, সহিংসতা, এবং নারীর আপত্তিকে অগ্রাহ্য করে তাকে ভোগ করার বাসনা।
স্ত্রী-বিদ্বেষের প্রমাণ ইতিহাস ঘাঁটলেও পাওয়া যায়। প্রাচীন গ্রীক ইতিহাসে নারীবিদ্বেষকে একটি অসুখ বলে উল্লেখ করা হয়েছে। এছাড়াও প্রাচ্যের কিছু  প্রাচীন ধর্মীয় গ্রন্থ এবং  পাশ্চাত্যের কিছু দর্শনের গ্রন্থেও এই নারীবিদ্বেষের উল্লেখ পাওয়া গিয়েছে।
বিভিন্ন পুরাণ সংক্রান্ত প্রাচীন গ্রন্থের মধ্যে পাওয়া যায়। এছাড়াও উল্লেখ যে কিছু প্রভাবশালী পশ্চিমী দার্শনিক ও চিন্তাবিদ গনের এ সম্পর্কে কথিত মতবাদ পাওয়া যায়। নারীবিদ্বেষের বিপরীত মতবাদ হচ্ছে পুরুষবিদ্বেষ নারীর প্রতি সহিংসতা বা নারীর বিরুদ্ধে সহিংসতা হচ্ছে সহিংস অপরাধগুলো যেগুলো প্রধাণত বা কেবলই নারী বা বালিকাদের উপরেই করা হয়। এরকম সহিংসতাকে প্রায়ই ঘৃণাপূর্বক অপরাধ হিসেবে গণ্য করা হয়,[১] যা নারী বা বালিকাদের উপর করা হয় কেননা তারা নারী। নারীর প্রতি সহিংসতার খুব লম্বা ইতিহাস রয়েছে, যদিও এরকম সহিংসতার মাত্রা বিভিন্ন সময়ে বিভিন্ন ছিল, এমনকি আজও বিভিন্ন সমাজে এগুলোর মাত্রা ও ঘটনার ধরন বিভিন্ন হয়। এরকম সহিংসতাকে প্রায়ই নারীকে সমাজে বা আন্তঃব্যক্তি সম্পর্কে অধীনস্থ করার কৌশল হিসেবে ব্যবহৃত হয়। ব্যক্তি তার অধিকারপ্রাপ্তির বোধ, উচ্চস্থানের বোধ, নারীবিদ্বেষ, বা নিজের সহিংস প্রকৃতির জন্য নারীর প্রতি সহিংস আচরণ করতে পারেন।
জাতিসংঘের ডেকলারেশন অন দ্য ডেকলারেশন অফ ভায়োলেন্স এগেইনস্ট উইমেন থেকে বলা হয়, "সহিংসতা হচ্ছে নারীর বিরুদ্ধে নারী ও পুরুষের মধ্যকার ঐতিহাসিক অসম ক্ষমতা সম্পর্কের প্রকাশ" এবং "নারীর বিরুদ্ধে সহিংসতা হচ্ছে প্রধান সামাজিক কৌশলগুলোর মধ্যে একটি যার দ্বারা নারীদেরকে পুরুষের তুলনায় অধীনস্থ অবস্থানে জোরপূর্বক নিয়ে যাওয়া হয়।"[২]
জাতিসংঘের প্রাক্তন মহাসচিব কফি আনান ২০০৬ সালে ইউনাইটেড ন্যাশনস ডেভেলপমেন্ট ফান্ড ফর উইমেন (UNIFEM)-এ প্রকাশিত একটি প্রতিবেদনে ঘোষণা করেছিলেন:
নারী ও বালিকাদের বিরুদ্ধে সহিংসতা একটি পৃথিবীব্যাপি বিরাজমান সমস্যা। সমগ্র বিশ্বজুড়ে তিন জন নারীর অন্তত একজনকে মারা হয়েছে, জোরপূর্বক যৌনক্রিয়া করতে বাধ্য করা হয়েছে, বা অন্য কোনভাবে তার জীবনে যৌন নির্যাতন করা হয়েছে যেখানে নির্যাতনকারী কোনভাবে তার পরিচিত ছিল।[৩]
নারীর প্রতি সহিংসতাকে কয়েকটি বৃহৎ শ্রেণীতে ভাগ করা যায়। এগুলোর মধ্যে "ব্যক্তির" দ্বারা সহিংসতা ও "রাষ্ট্রের" দ্বারা সহিংসতা উভয়ই রয়েছে।। সহিংসতার কোন কোন ধরন আছে যা ব্যক্তির দ্বারা ঘটে যথা - ধর্ষণ, গৃহ নির্যাতন, যৌন হয়রানি, প্রজননগত জোর-জবরদস্তি, কণ্যা শিশুহত্যা, লিঙ্গভিত্তিক গর্ভপাত, প্রসবকালীন সহিংসতা, উচ্ছৃঙ্খলা জনতার দ্বারা সহিংসতা বা দাঙ্গা, রীতি বা আচারগত চর্চা যেমন সম্মান রক্ষার্থে হত্যা বা অনর কিলিং, যৌতুক সহিংসতা বা পণ মৃত্যু, নারী খৎনা, অপহরণপূর্বক বিবাহ বা জোরপূর্বক বিবাহ। আবার কিছু কিছু ধরনের সহিংসতার কর্তা হচ্ছে রাষ্ট্র, যেমন - যুদ্ধকালীন যৌন সহিংসতা, সংঘর্ষের সময় যৌন সহিংসতা এবং যৌন দাসত্ব, বাধ্যতামূলক নির্বীজন, জোরপূর্বক গর্ভপাত, পুলিশ ও কর্তৃত্বকারী কর্মকর্তা বা কর্মচারীর দ্বারা সহিংসতা, পাথর ছুড়ে হত্যা বা চাবুক মারা। আবার অনেক ধরনের যৌন সহিংসতা সংঘটিত সংগঠিত অপরাধ চক্রের দ্বারা, যেমন - নারী পাচার এবং জোরপূর্বক বেশ্যাবৃত্তি।[৪]
সাম্প্রতিক বছরগুলোতে, নারীর প্রতি সহিংসতা নিয়ে কাজ করার ক্ষেত্রে নতুন ধারা তৈরি হয়েছে যেখানে বিভিন্ন সম্মেলন বা ইউরোপীয় ইউনিয়ন, বিভিন্ন ডিরেক্টিভ এর সাহায্যে আন্তর্জাতিক মাত্রায় এই সমস্যাগুলোর সমাধান করতে চাচ্ছে, যেমন যৌন হয়রানির বিরুদ্ধে ডিরেক্টিভ, মানব পাচারের বিরুদ্ধে ডিরেক্টিভ।[৬][৭] উল্লেখ্য, এখানে ডিরেক্টিভ বলতে কোন আন্তর্জাতিক সংঘের একটি বিশেষ উদ্দেশ্যে তৈরি করা লক্ষ্যমাত্রাকে বোঝানো হয় যেখানে সংঘটির সদস্য রাষ্ট্রসমূহকে সেই লক্ষ্যপূরণের উদ্দেশ্যে কাজ করতে হয়, কিন্তু সেই লক্ষ্যপূরণের উপায় সেখানে বলে দেয়া থাকে না।
ভারতীয় স্বায়ত্তশাসন আন্দোলন
ভারতীয় স্বায়ত্তশাসন আন্দোলন ছিল ব্রিটিশ ভারতের প্রেসিডেন্সি ও প্রদেশগুলিতে আইরিশ তথা অন্যান্য স্বায়ত্তশাসন আন্দোলনের আদলে গড়ে ওঠা একটি আন্দোলন। ১৯১৬ থেকে ১৯১৮ অবধি চলতে থাকা এই স্বায়ত্তশাসন আন্দোলনটি ভারতের স্বাধীনতা সংগ্রামে অ্যানি বেসান্তের ভূমিকার সূত্রপাত ঘটায়; যেখানে বাল গঙ্গাধর তিলক কেবল মাত্র উচ্চ শ্রেণীদের মাঝে তার প্রভাব ফেলতে সক্ষম হন, অ্যানি বেসান্ত ভর আন্দোলনে সাফল্য লাভ করেন। In 1921 All India Home Rule League changed its name to Swarajya Sabha.
মহাত্মা গান্ধীর সর্বপ্রথম কাজ; একটি গুরুত্বপূর্ণ বই হিন্দ স্বরাজ ১৯০৯ সালে রচনা করা হয়।
পতাকা
পতাকায় রয়েছে ব্রিটিশ সাম্রাজ্যের ইউনিয়ন জ্যাকের নিশান। পতাকায় লাল ও সবুজ রঙের ডোরাকাটা আছে।